Grevê vêşanîye yê 7 hezar girewteyan ê zîndananê Kurdistanî û Tirkîya 1’ê Adare ra nata dewam keno.
7 hezar girewteyê sîyasî wazenê tecrîdê serê Rayberê Şarê Kurdî Abdullah Ocalanî cade bêro wedaritene.
Çalakîya roniştişî ya dayîkan a verê hepisxaneyê Gebzeyî kewte roja 4’ine.
Polîsanê Tirkan no şodir waşt ke dayîkanê çalakîye destbend bikerê. Dayîkan bi deyîranê xoverdayîşî cewab da hêrişanê polîsan. Dima yo ke dayîka haştîye Guler Bugdaye vat, “Eke şima nêverdê ma ronişê ma do rayra şorê”. Ni qisey ser o polîsan dayîkî tedhdît kerdî ke ê bi TOMA’yan hêriş bi înan bikerê.
